stanford-oval/wikipedia huggingface dataset:
โลกเวทมนตร์
ภาพยนตร์ชุด แฮร์รี่ พอตเตอร์ > แฮร์รี่ พอตเตอร์กับนักโทษแห่งอัซคาบัน (2004)

บทความหลัก: แฮร์รี่ พอตเตอร์กับนักโทษแห่งอัซคาบัน (ภาพยนตร์)
เมื่อนักโทษลึกลับ ซิเรียส แบล็ก หลบหนีออกจากคุกอัซคาบันและเป้าหมายของเขาคือฮอกวอตส์ ที่ผู้คุมวิญญาณเฝ้าอยู่เพื่อปกป้องแฮร์รี่และเพื่อนของเขา แฮร์รี่เรียนรู้เพิ่มเติมเกี่ยวกับอดีตของตัวเองและความสัมพันธ์ระหว่างเขากับนักโทษที่หลบหนี
โคลัมบัส ผู้กำกับจากสองภาคที่แล้ว ตัดสินใจไม่กำกับภาคที่สาม แต่ทำหน้าที่อำนวยการสร้างร่วมกับเฮย์แมนแทน วอร์เนอร์บราเธอร์จึงดึงรายชื่อขึ้นมาสามคนเพื่อเป็นตัวแทนโคลัมบัส ซึ่งประกอบไปด้วย คัลลี เคาลี, เคนเน็ธ บรานัค (ผู้แสดงเป็น กิลเดอรอย ล็อกฮาร์ต ใน ห้องแห่งความลับ) และ อัลฟอนโซ กัวรอน ซึ่งกัวรอนเป็นคนที่ถูกเลือกให้เป็นผู้กำกับ ตอนแรกกัวรอนรู้สึกกังวลมากเพราะว่าเขารับงานโดยที่ยังไม่เคยอ่านหนังสือหรือดูภาพยนตร์มาก่อน แต่ต่อมาได้เซ็นสัญญาหลังจากอ่านหนังสือและเข้าใจเรื่องราวทันที ผู้แสดงเป็น อัลบัส ดัมเบิลดอร์ ในสองภาคที่แล้ว ริชาร์ด แฮร์ริส ถูกแทนที่โดย ไมเคิล แกมบอน หลังจากแฮร์ริสเสียชีวิตเมื่อเดือนตุลาคม ค.ศ. 2002 แกมบอนไม่สนใจว่าตัวเองจะลอกเลียนแฮร์ริส แต่ใช้การตีความของตัวเองรวมถึงการใช้สำเนียงไอริชเล็กน้อยสำหรับบทบาท เขาถ่ายทำฉากของเขาเสร็จภายในสามสัปดาห์ แกรี โอลด์แมน ถูกเลือกให้แสดงเป็น ซิเรียส แบล็ก เมื่อเดือนกุมภาพันธ์ ค.ศ. 2003 การถ่ายทำเริ่มต้นเมื่อวันที่ 24 กุมภาพันธ์ ค.ศ. 2003 ที่ลิฟส์เดนฟิล์มสตูดิโอและการถ่ายทำสิ้นสุดเมื่อเดือนตุลาคม ค.ศ. 2003 แฮร์รี่ พอตเตอร์กับนักโทษแห่งอัซคาบัน ฉายรอบปฐมทัศน์เมื่อวันที่ 23 พฤษภาคม ค.ศ. 2004 ที่นิวยอร์ก จากนั้นฉายที่สหราชอาณาจักรเมื่อวันที่ 31 พฤษภาคม และในสหรัฐเมื่อวันที่ 4 มิถุนายน เป็นภาพยนตร์เรื่องแรกในภาพยนตร์ชุดที่ฉายในระบบไอแมกซ์
ภาพยนตร์ชุด แฮร์รี่ พอตเตอร์ > แฮร์รี่ พอตเตอร์กับถ้วยอัคนี (2005)

บทความหลัก: แฮร์รี่ พอตเตอร์กับถ้วยอัคนี (ภาพยนตร์)
หลังควิดดิชเวิลด์คัพ แฮร์รี่กลับไปที่ฮอกวอตส์และพบว่าตัวเองเข้าร่วมแข่งขันในการประลองเวทไตรภาคี การแข่งขันที่ต้องทำสามภารกิจที่อันตราย แฮร์รี่ถูกบังคับให้แข่งขันกับอีกสามคนที่ถูกเลือกโดย ถ้วยอัคนี ได้แก่ เฟลอร์ เดอลากูร์, วิคเตอร์ ครัมและเซดริก ดิกกอรี่
เมื่อเดือนสิงหาคม ค.ศ. 2003 ผู้กำกับชาวอังกฤษ ไมค์ นิวเวลล์ ถูกเลือกให้กำกับภาคที่สี่หลัง ผู้กำกับ นักโทษแห่งอัซคาบัน อัลฟอนโซ กัวรอน ประกาศว่าเขาจะไม่กำกับภาคต่อให้ เฮย์แมนกลับมาอำนวยการสร้างและโคลฟส์กลับมาเขียนบทให้อีกครั้ง การถ่ายทำเริ่มต้นเมื่อวันที่ 4 พฤษภาคม ค.ศ. 2004 ฉากที่มีนักแสดงหลักนั้นเริ่มถ่ายทำเมื่อวันที่ 25 มิถุนายน ค.ศ. 2004 ที่ลิฟส์เดนฟิล์มสตูดิโอ แฮร์รี่ พอตเตอร์กับถ้วยอัคนี ฉายรอบปฐมทัศน์เมื่อวันที่ 6 พฤศจิกายน ค.ศ. 2005 ที่ลอนดอน และฉายปกติที่สหราชอาณาจักรและสหรัฐเมื่อวันที่ 18 พฤศจิกายน ถ้วยอัคนี เป็นภาพยนตร์เรื่องแรกในภาพยนตร์ชุดที่ได้เรต PG-13 จาก สมาคมภาพยนตร์แห่งอเมริกา (MPAA) เนื่องจาก "มีฉากความรุนแรงในจินตนาการและภาพที่น่ากลัว" เรต M จาก คณะกรรมการจัดประเภทแห่งออสเตรเลีย (ACB), และเรต 12A จาก คณะกรรมการจัดประเภทภาพยนตร์แห่งอังกฤษ (BBFC) สำหรับเนื้อหาของภาพยนตร์ที่มืดมน, ความรุนแรงในจินตนาการ, ภัยคุกคามและภาพที่น่ากลัว
ภาพยนตร์ชุด แฮร์รี่ พอตเตอร์ > แฮร์รี่ พอตเตอร์กับภาคีนกฟีนิกซ์ (2007)

บทความหลัก: แฮร์รี่ พอตเตอร์กับภาคีนกฟีนิกซ์ (ภาพยนตร์)
แฮร์รี่กลับมาที่ฮอกวอตส์อีกครั้งในปีที่ห้าและพบว่าโลกของผู้วิเศษนั้นไม่เชื่อว่า ลอร์ดโวลเดอมอร์ นั้นกลับมา เขาจึงต้องจัดการเรื่องนี้ด้วยตัวเอง จึงสร้าง กองกำลังลับ เพื่อต่อต้านการปกครองของ โดโลเรส อัมบริดจ์ และเรียนวิชาการป้องกันตัวจากศาสตร์มืดในทางปฏิบัติ สำหรับการต่อสู้ที่กำลังจะมาถึง
แดเนียล แรดคลิฟฟ์ ยืนยันว่าจะกลับมารับบทแฮร์รี่ พอตเตอร์อีกครั้งเมื่อเดือนพฤษภาคม ค.ศ. 2005 พร้อมกับ รูเพิร์ต กรินต์, เอ็มมา วัตสัน, แมทธิว ลูอิส (เนวิลล์ ลองบัตท่อม) และ บอนนี ไรท์ (จินนี่ วีสลีย์) ก็ยืนยันว่าจะกลับมาเมื่อเดือนพฤศจิกายน ค.ศ. 2005 เมื่อเดือนกุมภาพันธ์ ค.ศ. 2006 เฮเลน แม็คครอรี ถูกคัดเลือกให้แสดงเป็น เบลลาทริกซ์ เลสแตรงจ์ แต่ว่าเพราะเธอตั้งครรภ์จึงถูกคัดออก และเมื่อเดือนพฤษภาคม ค.ศ. 2006 เฮเลน่า บอนแฮม คาร์เตอร์ ถูกคัดเลือกให้แสดงแทนบทดังกล่าว เรล์ฟ ไฟนส์ กลับมารับบท ลอร์ดโวลเดอมอร์ เดวิด เยตส์ ผู้กำกับรายการโทรทัศน์ชาวอังกฤษ ถูกเลือกให้กำกับภาพยนตร์เรื่องนี้ หลัง ไมค์ นิวเวลล์ ผู้กำกับ ถ้วยอัคนี, ฌอง-ปิแอร์ จูเนต์, กิเยร์โม เดล โตโร, แมททิว วอจ์น และ มิรา ไนเออร์ ปฏิเสธข้อเสนอ เนื่องจาก สตีฟ โคลฟส์ ผู้เขียนบทให้กับภาพยนตร์ แฮร์รี่ พอตเตอร์ สี่ภาคแรกนั้นไม่สะดวก ทำให้ ไมเคิล โกลเดนเบิร์ก รับทำหน้าที่เขียนบทแทน การถ่ายทำเริ่มต้นขึ้นเมื่อวันที่ 7 กุมภาพันธ์ ค.ศ. 2006 และสิ้นสุดเมื่อช่วงต้นเดือนธันวาคม ค.ศ. 2006 การถ่ายทำหยุดพักชั่วคราวเมื่อเดือนพฤษภาคม ค.ศ. 2006 เป็นเวลาสองเดือน เพื่อให้ แรดคลิฟฟ์ ได้สอบ A/S Levels และ วัตสันได้สอบ GCSE ฉากภายนอกอาคารถ่ายทำที่อังกฤษและสกอตแลนด์ ส่วนฉากภายในอาคารถ่ายทำที่ลิฟส์เดนฟิล์มสตูดิโอ แฮร์รี่ พอตเตอร์กับภาคีนกฟีนิกซ์ ฉายครั้งแรกเมื่อวันที่ 28 มิถุนายน ค.ศ. 2007 ที่โตเกียว, ญี่ปุ่น และฉายรอบปฐมทัศน์ที่สหราชอาณาจักรเมื่อวันที่ 3 กรกฎาคม ค.ศ. 2007 ที่ โอเดียนเลสเตอร์สแควร์ ใน ลอนดอน ฉายทั่วไปที่สหราชอาณาจักรเมื่อวันที่ 12 กรกฎาคม และที่สหรัฐเมื่อวันที่ 11 กรกฎาคม
ภาพยนตร์ชุด แฮร์รี่ พอตเตอร์ > แฮร์รี่ พอตเตอร์กับเจ้าชายเลือดผสม (2009)

บทความหลัก: แฮร์รี่ พอตเตอร์กับเจ้าชายเลือดผสม (ภาพยนตร์)
โวลเดอมอร์และผู้เสพความตายของเขากำลังเพิ่มความหวาดกลัวต่อโลกเวทมนตร์และโลกมักเกิ้ล ดัมเบิลดอร์ได้เดินทางไปเชื้อเชิญให้ ฮอเรซ ซลักฮอร์น เพื่อนเก่าและอดีตอาจารย์สอนวิชาปรุงยาของโรงเรียนฮอกวอตส์กลับมาสอนอีกครั้ง  แฮร์รี่ได้ครอบครองหนังสือเรียนที่มีคำอธิบายประกอบไว้อย่างแปลกประหลาด ซึ่งหนังสือดังกล่าวนั้นเคยเป็นของ "เจ้าชายเลือดผสม"
เมื่อเดือนกรกฎาคม ค.ศ. 2007 เยตส์ประกาศว่าเขาจะกลับมารับตำแหน่งผู้กำกับอีกครั้ง เช่นเดียวกับ โคลฟส์ ซึ่งจะกลับมาเขียนบทให้อีกครั้งหลังข้ามภาคห้าไป พร้อมกับ เฮย์แมนและเดวิด บาร์รอน กลับมาทำหน้าที่อำนวยการสร้าง ตอนแรก วัตสัน ตัดสินใจว่าจะไม่กลับมาในภาคที่หก แต่ว่าเปลี่ยนใจหลังวอร์เนอร์บราเธอส์เปลี่ยนแปลงตารางงานเพื่ออำนวยความสะดวกให้กับการสอบของเธอ การถ่ายทำเริ่มต้นเมื่อวันที่ 24 กันยายน ค.ศ. 2007 และสิ้นสุดเมื่อวันที่ 17 พฤษภาคม ค.ศ. 2008 ถึงแม้ว่า แรดคลิฟฟ์, แกมบอน และ จิม บรอดเบนท์ (ซลักฮอร์น) จะเริ่มถ่ายทำช่วงท้ายเดือนกันยายน ค.ศ. 2007 นักแสดงคนอื่นก็เริ่มถ่ายทำช้าเช่นกัน ได้แก่ วัตสัน เริ่มถ่ายทำช่วงเดือนธันวาคม ค.ศ. 2007, แอลัน ริกแมน (เซเวอร์รัส สเนป) เริ่มเดือนมกราคม ค.ศ. 2008 และ บอนแฮม เริ่มกุมภาพันธ์ ค.ศ. 2008 แฮร์รี่ พอตเตอร์กับเจ้าชายเลือดผสม ฉายรอบปฐมทัศน์เมื่อวันที่ 6 กรกฎาคม ค.ศ. 2009 ที่โตเกียว, ญี่ปุ่น และฉายทั่วไปที่สหราชอาณจักรและสหรัฐเมื่อวันที่ 15 กรกฎาคม
ภาพยนตร์ชุด แฮร์รี่ พอตเตอร์ > แฮร์รี่ พอตเตอร์กับเครื่องรางยมทูต ภาค 1 (2010)

บทความหลัก: แฮร์รี่ พอตเตอร์กับเครื่องรางยมทูต ภาค 1
แฮร์รี่, รอนและเฮอร์ไมโอนี่ ออกตามหาและทำลาย ฮอร์ครักซ์ สิ่งที่ทำให้ ลอร์ดโวลเดอมอร์ เป็นอมตะ ทั้งสามคนฝ่าอุปสรรคมากมายระหว่างเดินทาง ทั้งผู้เสพความตาย, นักต้อนและเครื่องรางยมทูตปริศนา จิตใจที่เชื่อมต่อกันระหว่างแฮร์รี่กับลอร์ดมืดนั้นก็แข็งแกร่งขึ้นเรื่อย ๆ
กำหนดการฉายเดิมสำหรับภาพยนตร์เดี่ยวนั้นคือ 13 มีนาคม ค.ศ. 2008 แต่ว่า วอร์เนอร์บราเธอส์ ประกาศแบ่งภาพยนตร์ที่ดัดแปลงจากหนังสือ เครื่องรางยมทูต เป็นสองตอนเพื่อให้ความยุติธรรมกับหนังสือและความเคารพต่อแฟน ๆ เยตส์ ผู้กำกับภาคที่ห้าและหกกลับมาทำหน้าที่เดิมและโคลฟส์ก็ยืนยันว่าทำหน้าที่เขียนบทเช่นเดิม โรว์ลิงเป็นผู้อำนวยการสร้างครั้งแรกในภาพยนตร์ชุดนี้ร่วมกับเฮย์แมนและบาร์รอน อย่างไรก็ตามเยตส์บอกว่า การมีส่วนร่วมของเธอนั้นไม่ได้ทำให้กระบวนการสร้างภาพยนตร์เปลี่ยนแปลงไปแต่อย่างใด งานก่อนการผลิตเริ่มต้นเมื่อวันที่ 26 มกราคม ค.ศ. 2009 ขณะที่การถ่ายทำเริ่มต้นเมื่อวันที่ 19 กุมภาพันธ์ ค.ศ. 2009 ที่ลิฟส์เดนสตูดิโอที่ ๆ ซึ่งภาพยนตร์หกภาคก่อนหน้านี้ถ่ายทำ นอกจากนี้ยังถ่ายทำที่ ไพน์วูดสตูดิโอ เป็นสตูดิโอถ่ายทำแห่งที่สองสำหรับภาพยนตร์ภาคที่เจ็ด แฮร์รี่ พอตเตอร์กับเครื่องรางยมทูต ภาค 1 ฉายรอบปฐมทัศน์เมื่อวันที่ 11 พฤศจิกายน ค.ศ. 2010 ที่ เอมไพร์, เลสเตอร์สแควร์ ที่ ลอนดอน และฉายทั่วไปที่สหราชอาณาจักรและสหรัฐเมื่อวันที่ 19 พฤศจิกายน
ภาพยนตร์ชุด แฮร์รี่ พอตเตอร์ > แฮร์รี่ พอตเตอร์กับเครื่องรางยมทูต ภาค 2 (2011)

บทความหลัก: แฮร์รี่ พอตเตอร์กับเครื่องรางยมทูต ภาค 2
แฮร์รรี่, รอนและเฮอร์ไมโอนี่ ออกตามหาและทำลายฮอร์ครักซ์ที่ยังหลงเหลืออยู่ ขณะที่แฮร์รี่เตรียมตัวต่อสู้ครั้งสุดท้ายระหว่างเขากับโวลเดอมอร์
แฮร์รี่ พอตเตอร์กับเครื่องรางยมทูต ภาค 2 ถูกประกาศเมื่อเดือนมีนาคม ค.ศ. 2008 ว่าจะเป็นตอนที่สองของภาพยนตร์ต่อจาก เครื่องรางยมทูต ภาค 1 เยตส์และโคลฟส์ทำหน้าที่กำกับและเขียนบทเช่นเดิม โดยโคลฟส์เริ่มงานเขียนบทในภาคที่สองเมื่อเดือนเมษายน ค.ศ. 2009 หลังเขียนบทภาคแรกเสร็จ เครื่องรางยมทูต ภาค 2 นั้นถ่ายทำร่วมกับ เครื่องรางยมทูต ภาค 1 ตั้งแต่วันที่ 19 กุมภาพันธ์ ค.ศ. 2009 ถึง 12 มิถุนายน ค.ศ. 2010 โดยถือว่าเป็นการถ่ายทำภาพยนตร์เรื่องเดียว มีการยืนยันว่าจะมีการถ่ายซ่อมช่วงต้นฤดูหนาวปี ค.ศ. 2010 สำหรับฉากสุดท้ายและฉากส่งท้ายของภาพยนตร์ ซึ่งแต่เดิมนั้นจะถ่ายทำที่ สถานีรถไฟลอนดอนคิงส์ครอส แต่ถ่ายทำที่ลิฟส์เดนสตูดิโอแทนเมื่อวันที่ 21 ธันวาคม ค.ศ. 2010 เป็นการปิดฉากของภาพยนตร์ชุด แฮร์รี่ พอตเตอร์ ที่ดำเนินการถ่ายทำมาตลอดสิบปี
ภาพยนตร์ฉายรอบปฐมทัศน์โลกเมื่อวันที่ 7 กรกฎาคม ค.ศ. 2011 ที่ ทราฟาลการ์สแควร์ ที่ ลอนดอน ฉายรอบปฐมทัศน์ที่สหรัฐเมื่อวันที่ 11 กรกฎาคม ที่ ลินคอล์นเซ็นเตอร์ ที่ นิวยอร์ก ถึงแม้ภาพยนตร์จะถ่ายทำในระบบสองมิติ แต่ก็มีการแปลงเป็นสามมิติในช่วงหลังการผลิตและฉายในระบบ RealD 3D และ IMAX 3D, กลายเป็นภาพยนตร์เรื่องแรกในภาพยนตร์ชุดที่ฉายระบบนี้ ภาพยนตร์ฉายทั่วไปเมื่อวันที่ 15 กรกฎาคม ที่สหราชอาณาจักรและสหรัฐ
ภาพยนตร์ชุด สัตว์มหัศจรรย์ > สัตว์มหัศจรรย์และถิ่นที่อยู่ (2016)

บทความหลัก: สัตว์มหัศจรรย์และถิ่นที่อยู่ (ภาพยนตร์)
ในปี ค.ศ. 1926 นิวท์ สคามันเดอร์ เดินทางมาที่เมืองนิวยอร์กพร้อมกับกระเป๋าเวทมนตร์ซึ่งเต็มไปด้วยสัตว์วิเศษอันตราย แต่แล้วมีสัตว์วิเศษหนีออกจากกระเป๋าของเขา นิวท์จึงต้องต่อสู้เพื่อตามสัตว์วิเศษกลับมาและความหวาดกลัวที่เพิ่มขึ้นที่มาจากความรุนแรง, ความกลัวและความตึงเครียดที่เกิดขึ้นระหว่างผู้ใช้เวทมนตร์กับโน-แมจ
เมื่อวันที่ 12 กันยายน ค.ศ. 2013 วอร์เนอร์บราเธอส์ ประกาศว่า เจ. เค. โรว์ลิง จะเขียนบทภาพยนตร์ที่มาจากหนังสือของเธอ สัตว์มหัศจรรย์และถิ่นที่อยู่ และการผจญภัยของนักเขียน นิวท์ สคามันเดอร์ โดยเรื่องราวเกิดขึ้นก่อนการผจญภัยของ แฮร์รี่ พอตเตอร์ เจ็ดสิบปี ภาพยนตร์นี้ยังเป็นการเขียนบทภาพยนตร์ครั้งแรกของเธอและวางแผนไว้เป็นภาคแรกของภาพยนตร์ชุดใหม่ อ้างอิงจากโรว์ลิ่งหลังจากที่วอร์เนอร์บราเธอส์แนะนำการดัดแปลง เธอเขียนร่างบทในสิบสองวัน เธอกล่าวว่า "มันไม่ใช่ร่างที่ยอดเยี่ยม แต่มันก็แสดงให้เห็นถึงรูปทรงของมันว่าเป็นยังไง ด้วยเหตุนี้จึงเป็นจุดเริ่มต้น" มีการเปิดเผยว่าจะทำเป็นไตรภาค เมื่อเดือนมีนาคม ค.ศ. 2014 โดยภาคแรกดำเนินเรื่องที่เมืองนิวยอร์ก เดวิด เฮย์แมน กลับมาทำหน้าที่อำนวยการสร้าง สตีฟ โคลฟส์ กลับมาทำหน้าที่เขียนบท เมื่อเดือนมิถุนายน ค.ศ. 2015 เอดดี เรดเมน ถูกเลือกให้แสดงบทนำ นิวท์ สคามันเดอร์ นักสัตว์วิเศษวิทยาชื่อดังในโลกเวทมนตร์ นักแสดงอื่น ๆ ได้แก่ แคทเธอรีน วอเตอร์สตัน เป็น ทินา โกลด์สตีน, อลิสัน ซูดอล เป็น ควีนนี โกลด์สตีน, แดน ฟ็อกเลอร์ เป็น เจคอบ โควัลสกี, เอซรา มิลเลอร์ เป็น ครีเดนซ์ แบร์โบน, ซามันทา มอร์ตัน เป็น แมรี ลู แบร์โบน, เจนน์ เมอร์เรย์ เป็น แชสทิตี แบร์โบน, เฟธ วูด-แบลกโรฟ เป็น โมเดสตี แบร์โบน และ โคลิน ฟาร์เรล เป็น เพอร์ซิวัล เกรฟส์ การถ่ายทำเริ่มต้นเมื่อวันที่ 17 สิงหาคม ค.ศ. 2015 ที่ วอร์เนอร์บราเธอส์สตูดิโอ, ลิฟส์เดน หลังจากนั้นสองเดือน ก็ย้ายไปถ่ายทำที่ เซนต์ จอร์จส ฮอลล์ ที่ ลิเวอร์พูล ซึ่งถูกแปลงสภาพเป็นเมืองนิวยอร์กในยุคปี ค.ศ. 1920 สัตว์มหัศจรรย์และถิ่นที่อยู่ ฉายทั่วโลกเมื่อวันที่ 18 พฤศจิกายน ค.ศ. 2016
ภาพยนตร์ชุด สัตว์มหัศจรรย์ > สัตว์มหัศจรรย์: อาชญากรรมของกรินเดลวัลด์ (2018)

บทความหลัก: สัตว์มหัศจรรย์: อาชญากรรมของกรินเดลวัลด์
หลายเดือนผ่านไปหลังเหตุการณ์ใน สัตว์มหัศจรรย์และถิ่นที่อยู่ เกลเลิร์ต กรินเดลวัลด์ ได้หลบหนีจากที่คุมขังและเริ่มรวบรวมเหล่าสาวกเพื่อทำตามแผนการของเขา ก็คือการยกสถานะของผู้ใช้เวทมนตร์ให้อยู่เหนือมนุษย์ที่ไร้พลังเวทมนตร์ ดัมเบิลดอร์ ได้ขอความช่วยเหลือจาก นิวท์ ศิษย์เก่าของเขาเพื่อหยุดยั้ง กรินเดลวัลด์
ภาพยนตร์ประกาศเมื่อเดือนมีนาคม ค.ศ. 2014 เป็นภาคที่สองในภาพยนตร์ชุด เมื่อเดือนตุลาคม ค.ศ. 2016 เปิดเผยว่า เดวิด เยตส์ จะกลับมาทำหน้าที่เป็นผู้กำกับ และ เจ. เค. โรว์ลิง จะเป็นผู้เขียนบทและร่วมอำนวยการสร้าง และ เอดดี เรดเมน กลับมารับบท นิวท์ สคามันเดอร์ ในทุกภาคของภาพยนตร์ชุด เมื่อเดือนพฤศจิกายน ค.ศ. 2016 ยืนยันว่า จอห์นนี เดปป์ จะแสดงในภาคต่อ โดยแสดงบทเดิมก็คือ เกลเลิร์ต กรินเดลวัลด์ จากภาคแรก ต่อมาในเดือนเดียวกัน มีประกาศว่า อัลบัส ดัมเบิลดอร์ จะปรากฏตัวในภาคต่อ ๆ ไป ในอนาคต โดยใช้นักแสดงที่อายุน้อยกว่า เมื่อเดือนเมษายน ค.ศ. 2017 มีการยืนยันว่า จู๊ด ลอว์ รับบทดังกล่าว ภาคสองนั้นดำเนินเรื่องในเมืองนิวยอร์ก, สหราชอาณาจักรและปารีส การถ่ายทำเริ่มต้นขึ้นเมื่อ 3 กรกฎาคม ค.ศ. 2017 ที่ วอร์เนอร์บราเธอส์สตูดิโอ, ลิฟส์เดน และสิ้นสุดเมื่อวันที่ 20 ธันวาคม ค.ศ. 2017 สัตว์มหัศจรรย์: อาชญากรรมของกรินเดลวัลด์ ฉายเมื่อวันที่ 16 พฤศจิกายน ค.ศ. 2018
ภาพยนตร์ชุด สัตว์มหัศจรรย์ > สัตว์มหัศจรรย์: ความลับของดัมเบิลดอร์ (2022)

บทความหลัก: สัตว์มหัศจรรย์: ความลับของดัมเบิลดอร์
หลายปีหลังเหตุการณ์ใน อาชญากรรมของกรินเดลวัลด์ ภาพยนตร์จะดำเนินเรื่องบางส่วนใน รีโอเดจาเนโร, ประเทศบราซิล และบางส่วนใน เบอร์ลิน, ประเทศเยอรมนี และนำไปสู่การมีส่วนร่วมของโลกเวทมนตร์ใน สงครามโลกครั้งที่สอง
ภาพยนตร์ภาคที่สามของแฟรนไชส์จะได้เห็นการกลับมาของนิวต์ สคามันเดอร์ และคณะ เดินทางผจญภัยในโลกเวทมนตร์อีกครั้ง และพยายามเอาชนะเกลเลิร์ต กรินเดลวัลด์ จอมบ้าคลั่ง แต่เดิมภาพยนตร์มีกำหนดฉายวันที่ 20 พฤศจิกายน ค.ศ. 2020 แต่ว่าถูกแทนที่ด้วยภาพยนตร์เรื่อง ดูน ซึ่งดัดแปลงจากนวนิยายของ แฟรงค์ เฮอร์เบิร์ต ในชื่อเดียวกัน แต่เดิมนั้นมีกำหนดการถ่ายทำในเดือนกรกฎาคม ค.ศ. 2019 แต่ว่าถูกเลื่อนออกไปช่วงปลายปี เพื่อให้เวลาในการขัดเกลาบทภาพยนตร์และวางแผนสำหรับอนาคตของภาพยนตร์ชุด สัตว์มหัศจรรย์ 3 กำหนดฉายวันที่ 12 พฤศจิกายน ค.ศ. 2021 เมื่อปี ค.ศ. 2018 บน ทวิตเตอร์,  เจ. เค. โรว์ลิง ให้คำสัญญาว่าภาคที่สามจะตอบคำถามที่ยังเป็นปริศนาในสองภาคแรก เมื่อเดือนตุลาคม ค.ศ. 2019, แดน ฟูกเลอร์ อ้างว่าการถ่ายทำภาพยนตร์ภาคที่สามนั้นจะเริ่มต้นในเดือนกุมภาพันธ์ ค.ศ. 2020 เมื่อเดือนพฤศจิกายน ค.ศ. 2019 มีการประกาศว่าบทภาพยนตร์จะถูกเขียนโดยเจ. เค. โรว์ลิง และ สตีฟ โคลฟส์ โดยโคลฟส์กลับมาเขียนบทให้อีกครั้งหลังไม่ได้เขียนบทให้ในสองภาคแรก ภาพยนตร์ภาคที่สามจะดำเนินเรื่องในช่วงปี 1930 โดยมี รีโอเดจาเนโร, บราซิล เป็นสถานที่หลัก เมื่อวันที่ 16 มีนาคม ค.ศ. 2020 วันที่ภาพยนตร์เริ่มถ่ายทำ เกิดการระบาดทั่วของโควิด-19 ทำให้วอร์เนอร์บราเธอร์สเลื่อนการถ่ายทำออกไปก่อน เมื่อวันที่ 20 สิงหาคม ค.ศ. 2020 มีการยืนยันว่าการถ่ายทำจะเริ่มต้นในเดือนกันยายน เมื่อวันที่ 20 กันยายน ค.ศ. 2020 เอดดี เรดเมน ยืนยันว่าการถ่ายทำจะใช้เวลาสองสัปดาห์ โดยมีมาตรการรักษาความปลอดภัยเพื่อให้นักแสดงและทีมงานปลอดภัยจากโควิด-19 จอห์นนี เดปป์ ประกาศเมื่อวันที่ 6 พฤศจิกายน ค.ศ. 2020 ว่าเขาออกจากภาพยนตร์ตามคำขอของวอร์เนอร์บราเธอร์สตูดิโอส์ นี่เป็นผลมาจากการที่เดปป์แพ้คดีหมิ่นประมาทในสหราชอาณาจักร เมื่อวันที่ 25 พฤศจิยน ค.ศ. 2020 วอร์เนอร์บราเธอร์ส ประกาศว่า แมส มีเกิลเซิน จะแทนที่เดปป์ในบทบาทของกรินเดลวัลด์ เมื่อวันที่ 3 กุมภาพันธ์ ค.ศ. 2021 การถ่ายทำในสหราชอาณาจักรถูกระงับไว้ หลังพบทีมงานมีผลตรวจโควิด-19 เป็นบวก ผู้แต่งเพลงประกอบ เจมส์ นิวตัน ฮาวเวิร์ด ยืนยันว่าในเดือนเดียวกันว่าการถ่ายทำสิ้นสุดแล้ว ในเดือนกันยายน ค.ศ. 2021 ภาพยนตร์ถูกเลื่อนฉายออกไปอีกสามเดือนเป็นวันที่ 15 เมษายน ค.ศ. 2022 พร้อมกับประกาศชื่อเรื่องของภาพยนตร์
การตอบรับ

สำหรับรายละเอียดการตอบรับของแต่ละภาพยนตร์ ให้ดูห้วข้อ  "การตอบรับ" ของภาพยนตร์นั้น ๆ
การตอบรับ > บ็อกซ์ออฟฟิศ

ภาพยนตร์แต่ละเรื่องเชื่อมโยงไปยังส่วน "บ็อกซ์ออฟฟิศ" ของบทความ
| ภาพยนตร์> ภาพยนตร์.ภาพยนตร์ แฮร์รี่ พอตเตอร์ | วันฉาย> วันฉาย.ภาพยนตร์ แฮร์รี่ พอตเตอร์ | ทำเงินในบ็อกซ์ออฟฟิศ> สหรัฐและแคนาดา.ภาพยนตร์ แฮร์รี่ พอตเตอร์ | ทำเงินในบ็อกซ์ออฟฟิศ> ภูมิภาคอื่น.ภาพยนตร์ แฮร์รี่ พอตเตอร์ | ทำเงินในบ็อกซ์ออฟฟิศ> ทั่วโลก.ภาพยนตร์ แฮร์รี่ พอตเตอร์ | อันดับสูงสุด> สหรัฐและแคนาดา.ภาพยนตร์ แฮร์รี่ พอตเตอร์ | อันดับสูงสุด> ทั่วโลก.ภาพยนตร์ แฮร์รี่ พอตเตอร์ | ทุนสร้าง> ทุนสร้าง.ภาพยนตร์ แฮร์รี่ พอตเตอร์ | อ้างอิง> อ้างอิง.ภาพยนตร์ แฮร์รี่ พอตเตอร์ |  |
| --- | --- | --- | --- | --- | --- | --- | --- | --- | --- |
| แฮร์รี่ พอตเตอร์กับศิลาอาถรรพ์ | 16 พฤศจิกายน ค.ศ. 2001 (2001-11-16) | $318,886,962 | $705,377,515 | $1,024,264,477 | 90 | 51 | $125 ล้าน |  |  |
| แฮร์รี่ พอตเตอร์กับห้องแห่งความลับ | 15 พฤศจิกายน ค.ศ. 2002 (2002-11-15) | $262,641,637 | $663,026,742 | $925,668,380 | 130 | 70 | $100 ล้าน |  |  |
| แฮร์รี่ พอตเตอร์กับนักโทษแห่งอัซคาบัน | 4 มิถุนายน ค.ศ. 2004 (2004-06-04) | $250,105,651 | $556,942,295 | $807,047,946 | 146 | 101 | $130 ล้าน |  |  |
| แฮร์รี่ พอตเตอร์กับถ้วยอัคนี | 18 พฤศจิกายน ค.ศ. 2005 (2005-11-18) | $290,469,928 | $606,345,177 | $896,815,106 | 116 | 73 | $150 ล้าน |  |  |
| แฮร์รี่ พอตเตอร์กับภาคีนกฟีนิกซ์ | 11 กรกฎาคม ค.ศ. 2007 (2007-07-11) | $292,382,727 | $649,895,317 | $942,278,045 | 111 | 67 | $150 ล้าน |  |  |
| แฮร์รี่ พอตเตอร์กับเจ้าชายเลือดผสม | 15 กรกฎาคม ค.ศ. 2009 (2009-07-15) | $302,334,374 | $632,185,012 | $934,519,387 | 102 | 68 | $250 ล้าน |  |  |
| แฮร์รี่ พอตเตอร์กับเครื่องรางยมทูต ภาค 1 | 19 พฤศจิกายน ค.ศ. 2010 (2010-11-19) | $296,374,621 | $680,695,761 | $977,070,383 | 106 | 55 | $250 ล้าน |  |  |
| แฮร์รี่ พอตเตอร์กับเครื่องรางยมทูต ภาค 2 | 15 กรกฎาคม ค.ศ. 2011 (2011-07-15) | $381,447,587 | $960,912,354 | $1,342,359,942 | 49 | 18 | $250 ล้าน |  |  |
ภาพยนตร์ สัตว์มหัศจรรย์
| สัตว์มหัศจรรย์และถิ่นที่อยู่ | 18 พฤศจิกายน ค.ศ. 2016 (2016-11-18) | $234,037,575 | $580,006,426 | $814,044,001 | 165 | 98 | $175 ล้าน |  |  |
| สัตว์มหัศจรรย์: อาชญากรรมของกรินเดลวัลด์ | 16 พฤศจิกายน ค.ศ. 2018 (2018-11-16) | $159,555,901 | $495,300,000 | $654,855,901 | 369 | 160 | $200 ล้าน |  |  |
| สัตว์มหัศจรรย์: ความลับของดัมเบิลดอร์ | 15 เมษายน ค.ศ. 2022 (2022-04-15) | $95,850,844 | $311,300,000 | $407,150,844 | 842 | 338 | $200 ล้าน |  |  |
| รวม | รวม | $2,885,518,716 | $6,832,177,878 | $9,716,265,693 | 5 | 4 | $1,730,000,000 |   |  |
แหล่งข้อมูลอื่น

เว็บไซต์ทางการ
เดวิด เฮย์แมน อำนวยการสร้างให้กับภาพยนตร์ทุกเรื่องในโลกเวทมนตร์
เดวิด เยตส์ ผู้กำกับภาพยนตร์ทุกเรื่องในแฟรนไชส์ตั้งแต่ ภาคีนกฟีนิกซ์
แดเนียล แรดคลิฟฟ์, เอ็มมา วอตสัน และ รูเพิร์ต กรินต์ ที่งานฉายรอบปฐมทัศน์โลกของ เครื่องรางยมทูต ภาค 2 เมื่อวันที่ 7 กรกฎาคม ค.ศ. 2011 ที่ ทราฟาลการ์สแควร์ ที่ ลอนดอน
เจ. เค. โรว์ลิง ผู้เขียนเขียนบทและอำนวยการสร้างภาพยนตร์ สัตว์มหัศจรรย์ และอำนวยการสร้าง แฮร์รี่ พอตเตอร์ สองภาคสุดท้าย
วาเนสซา เคอร์บี

| วาเนสซา เคอร์บี |
| --- | --- |
เคอร์บี ในปี 2019
เกิด:  (1988-04-18) 18 เมษายน ค.ศ. 1988 (36 ปี) วิมเบิลดัน ลอนดอน, อังกฤษ
การศึกษา: มหาวิทยาลัยเอ็กซิเตอร์
อาชีพ: นักแสดง
ปีปฏิบัติงาน: 2010–ปัจจุบัน
บิดามารดา: โรเจอร์ เคอร์บี (พ่อ)
วาเนสซา เคอร์บี (อังกฤษ: Vanessa Nuala Kirby) (เกิด 18 เดือนเมษายน ค.ศ. 1988) เป็นนักแสดงหญิงชาวอังกฤษ เธอแสดงบทบาท Estella ในมินิซีรีส์เรื่อง แรงใจและไฟฝัน (2011) โดย BBC ซึ่งดัดแปลงมาจากบทประพันธ์ Great Expectations  และบทบาท Joanna ในภาพยนตร์โรแมนติกคอมเมดี้ ย้อนเวลาให้เธอปิ๊งรัก  โดยผู้กำกับและเขียนบท ริชาร์ด เคอร์ติส  ในปี 2016-2017 เคอร์บี้สวมบทบาท เจ้าหญิงมาร์กาเร็ต ในทีวีซีรีส์ เดอะ คราวน์  ของผู้สร้าง ปีเตอร์ มอร์แกน ซึ่งเธอได้คว้ารางวัลนักแสดงสมทบยอดเยี่ยม (ทีวีซีรีส์) จาก BAFTA ใน 2018 จากซีรีส์นี้  ส่วนใหญ่วาเนสซา เคอร์บี้ เป็นที่รู้จักกันในละครเวที  Variety ในปี 2016 เรียกเธอว่า "นักแสดงละครเวทีที่โดดเด่นในรุ่นของเธอ ความสามารถยอดเยี่ยมอย่างไม่คาดคิดที่สุด"
ผลงานบันเทิง > ภาพยนตร์

| ปี ค> ศ. | ชื่อเรื่อง | บทบาท | หมายเหตุ |
| --- | --- | --- | --- |
| 2010 | Love/Loss | Jane |  |
| 2012 | The Rise | Nicola |  |
| 2012 | Nora | หญิงสาว | สั้น |
| 2013 | Charlie Countryman | Felicity |  |
| 2013 | About Time | Joanna |  |
| 2014 | The Exchange | ผู้หญิง | สั้น |
| 2014 | Insomniacs | Jade | สั้น |
| 2014 | Queen & Country | Dawn Rohan |  |
| 2014 | National Theatre Live: A Streetcar Named Desire | Stella Kowalski |  |
| 2014 | Off the Page: Devil in the Details | Jessica | สั้น |
| 2015 | Jupiter Ascending | Katharine Dunlevy |  |
| 2015 | Bone in the Throat | Sophie |  |
| 2015 | Everest | Sandy Hill |  |
| 2016 | Genius | Zelda Fitzgerald |  |
| 2016 | Kill Command | Katherine Mills |  |
| 2016 | Me Before You | Alicia Dewares |  |
| 2018 | Mission: Impossible – Fallout | White Widow |  |
| 2019 | Fast & Furious Presents: Hobbs & Shaw | Hattie Shaw |  |
| 2023 | Mission: Impossible – Dead Reckoning Part One | แม่ม่ายขาว |  |
| 2024 | Mission: Impossible – Dead Reckoning Part Two | แม่ม่ายขาว | กำลังถ่ายทำ |
| 2024 | จักรพรรดินโปเลียน | โฌเซฟีน เดอ โบอาร์แน |  |
| 2025 | เดอะ แฟนแทสติก โฟร์: จุดเริ่มต้นปฐมบทใหม่ | ซู สตอร์ม / อินวิซิเบิลวูแมน |  |
ผลงานบันเทิง > โทรทัศน์

| ปี ค> ศ. | ชื่อเรื่อง | บทบาท | หมายเหตุ |
| --- | --- | --- | --- |
| 2011 | The Hour | Ruth Elms | 3 ตอน |
| 2011 | Great Expectations | Estella Havisham | มินิซีรีส์ |
| 2012 | Labyrinth | Alice Tanner | มินิซีรีส์ |
| 2013 | Agatha Christie's Poirot | Celia Ravenscroft | ตอน "Elephants Can Remember" |
| 2015 | The Dresser | Irene | ภาพยนตร์โทรทัศน์ |
| 2015 | The Frankenstein Chronicles | Lady Jemima Hervey | ผู้แสดงนำ |
| 2016–2017 | เดอะ คราวน์ | เจ้าหญิงมาร์กาเรต | ผู้แสดงนำ |
รางวัล

| ปี ค> ศ. | สถาบัน | ประเภท | ผลงาน | ผลลัพธ์ |
| --- | --- | --- | --- | --- |
| 2010 | Ian Charleson Awards | Ghosts |  | เสนอชื่อเข้าชิง |
| 2011 | Ian Charleson Awards | รางวัลที่ 3 | A Midsummer Night's Dream' | ชนะ |
| 2011 | Ian Charleson Awards | รางวัลที่ 3 | As You Like It | ชนะ |
| 2011 | Ian Charleson Awards | รางวัลที่ 3 | Women Beware Women | ชนะ |
| 2012 | Ian Charleson Awards | Special Commendations | Three Sisters | เสนอชื่อเข้าชิง |
| 2015 | WhatsOnStage Awards | Best Supporting Actress in a Play | A Streetcar Named Desire | ชนะ |
| 2017 | BAFTA TV Awards | Best Supporting Actress | The Crown | เสนอชื่อเข้าชิง |
| 2017 | Screen Actors Guild | Outstanding Performance by an Ensemble in a Drama Series | The Crown | เสนอชื่อเข้าชิง |
| 2017 | Glamour Awards | UK TV Actress | The Crown | ชนะ |
| 2018 | BAFTA TV Awards | Best Supporting Actress | The Crown | ชนะ |
แหล่งข้อมูลอื่น

วาเนสซา เคอร์บี ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  โปแลนด์ 
ประชาชน:  Deutsche Synchronkartei 
อื่น ๆ:  IdRef
มูฮัมมัด รัคมัน

| มูฮัมมัด รัคมัน |
| --- | --- |
เกิด: มูฮัมมัด รัคมัน ซาวาลูดิน บิน ซูไฮมัต 23 ธันวาคม พ.ศ. 2514 (52 ปี)
มูฮัมมัด รัคมัน (อินโดนีเซีย: Muhammad Rachman) มีชื่อเต็มว่า มูฮัมมัด รัคมัน ซาวาลูดิน บิน ซูไฮมัต (Mohamad Rachman Sawaludin bin Suhaimat) เกิดเมื่อ 23 ธันวาคม พ.ศ. 2514 ที่เมืองเมอเราเก จังหวัดปาปัว ประเทศอินโดนีเซีย เป็นอดีตแชมป์โลกในรุ่นมินิมัมเวต (105 ปอนด์) 2 สมัย ใน 2 สถาบัน คือ สหพันธ์มวยนานาชาติ (ไอบีเอฟ) และสมาคมมวยโลก (ดับเบิลยูบีเอ)
ประวัติ

รัคมันเป็นแชมป์โลกคนที่ 4 ของอินโดนีเซียต่อจากเอ็ลลี ปีกัล, นิกโก้ โธมัส และคริส จอห์น รัคมัน เป็นแชมป์โลกรุ่นมินิฟลายเวต สหพันธ์มวยนานาชาติ ที่ได้แชมป์จากดาเนียล เรเยส ฉายา "เดอะร็อกเบรกเกอร์" ของรัคมันได้มาจากหลังจากชนะเออร์เนสโต้ รูบิลลาร์ ซึ่งมีฉายาว่า "เดอะร็อก" ซึ่งรัคมันได้เสียแชมป์ให้โฟลรันเต คอนเดส นักมวยชาวฟิลิปปินส์
ใน พ.ศ. 2549 รัคมันเข้าเรียนกฎหมายที่มหาวิทยาลัยปูตราบังซา อินโดนีเซีย
ใน พ.ศ. 2554 รัคมันสามารถเอาชนะน็อกขวัญไทย ศิษย์หมอเส็ง นักมวยชาวไทยได้ถึงประเทศไทย ทำให้ได้แชมป์โลกในสมัยที่ 2 ของสมาคมมวยโลก แต่เมื่อป้องกันตำแหน่งครั้งแรกก็เสียแชมป์ทันทีเมื่อเป็นฝ่ายแพ้คะแนนอย่างไม่เป็นเอกฉันท์ ต่อพรสวรรค์ ป.ประมุข นักมวยชาวไทยอีกเช่นกัน  ซึ่งทางรัคมันไม่ยอมรับผลการตัดสินในครั้งนี้
ในวันที่ 5 มีนาคม พ.ศ. 2558 รัคมันมีโอกาสขึ้นชิงแชมป์โลกเฉพาะกาลในรุ่นมินิมัมเวต สมาคมมวยโลก กับน็อคเอาท์ ซีพีเฟรชมาร์ท เจ้าของตำแหน่งชาวไทย ที่เวทีมวยชั่วคราว ลานหน้าศาลากลางจังหวัดจันทบุรี ในฐานะรองแชมป์โลกอันดับ 9 ท่ามกลางเสียงวิจารณ์จากสื่อมวลชน เพราะรัคมันขึ้นชกเพียง 2 ครั้งเท่านั้นในช่วง 3 ปีที่ผ่านมา อีกทั้งมีวัยกว่า 43 ปีแล้ว ผลการชก รัคมันเป็นฝ่ายแพ้คะแนนไปอย่างเป็นเอกฉันท์
เกียรติประวัติ

แชมป์อินโดนีเซียรุ่นมินิมัมเวต (2542 – 2543)
แชมป์อินโดนีเซียรุ่นไลต์ฟลายเวต (2543 )
แชมป์สหพันธ์มวยนานาชาติ แพนแปซิฟิกรุ่นมินิมัมเวต
ชิง 1 ธันวาคม 2543 ชนะน็อก โรเจอร์ มานานกวิน ยก 8 ที่กรุงจาการ์ตา
ป้องกันแชมป์ครั้งที่1, 3 เมษายน 2544 เสมอกับ ลิโต ดันกุด ที่อินโดนีเซีย
ป้องกันแชมป์ครั้งที่2, 12 มีนาคม 2545 ชนะคะแนน ลิน เมมานี ที่ชวาตะวันออก อินโดนีเซีย
สละแชมป์
แชมป์โลกรุ่นมินิมัมเวต IBF
ชิง 14 กันยายน 2547 ชนะคะแนน ดาเนียล เรเยส ที่จาการ์ตา
ป้องกันแชมป์ครั้งที่1, 5 เมษายน 2547 เสมอโดยเทคนิคกับ ฟ้าลั่น ศักดิ์กรีรินทร์ ที่ปาปัว
ป้องกันแชมป์ครั้งที่2, 6 พฤษภาคม 2549 ชนะน็อก โอมาร์ โซโต ยก 6 ที่จาการ์ตา
ป้องกันแชมป์ครั้งที่3, 23 ธันวาคม 2549 ชนะน็อก เบนจี้ โซรอลลา ยก 7 ที่จาการ์ตา
เสียแชมป์ 7 กรกฎาคม 2550 แพ้คะแนน โฟลรันเต คอนเดส ที่จาการ์ตา
แชมป์โลกรุ่นมินิมัมเวต WBA (2554)
ชิง 19 เมษายน 2554 ชนะน็อก ขวัญไทย ศิษย์หมอเส็ง ยก 9 ที่มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร
ป้องกันแชมป์ครั้งที่1, 30 กรกฎาคม 2554 แพ้คะแนน พรสวรรค์ ป.ประมุข ที่เวทีมวย สตูดิโอ 5 อินโดนีเซียทีวี สถานีโทรทัศน์ SCTV จาการ์ตา
ผญา

ผญา หรือ ผะหยา เป็นคำกลอนหรือคำปรัชญาของลาวในและคนไทยภาคอีสานโบราณ ซึ่งภาษาสืบทอดมาจากภาษาของอาณาจักรล้านช้าง และปัจจุบันการเล่นผญายังหลงเหลือในหมอลำกลอนแบบอีสาน คำว่าผญามีความหมายในกลุ่มเดียวกับปัญญาและปรัชญาบางครั้งสามารถใช้แทนกันได้ ซึ่งผญาป็นคำร้อยกรองที่คล้องจอง มีสัมผัสระหว่างข้อความไม่เข้มงวดและไม่มีฉันทลักษณ์กำหนดไว้อย่างชัดเจน แต่เวลาพูดจะมีการเน้นคำหนักเบาเพื่อให้ผู้ฟังมีความเพลิดเพลินและสารถจดจำได้ง่าย เรื่องที่ถูกแต่งเป็นผญามีหลายเรื่องเช่น คำสอนทางศาสนา เรื่องราวในชีวิตประจำวัน การเกี้ยวพาราสีของหนุ่มสาว และการละเล่นของเด็ก เป็นต้น